BLA เด้ง 5% โบรกชี้กำไรปีนี้ 4.7 พันลบ. รับบอนด์ยีลด์ขาขึ้น-เน้นสินค้ามาร์จิ้นสูง
BLA ดีด 5% โบรกชี้กำไรปีนี้ 4.70 พันลบ. รับผลบวกบอนด์ยีลด์ขาขึ้น รายได้จากการลงทุนเติบโตจากเม็ดเงินลงทุนใหม่ เน้นสินค้ามาร์จิ้นสูง เคาะเป้า 50 บ.
BLA ดีด 5% โบรกชี้กำไรปีนี้ 4.70 พันลบ. รับผลบวกบอนด์ยีลด์ขาขึ้น รายได้จากการลงทุนเติบโตจากเม็ดเงินลงทุนใหม่ เน้นสินค้ามาร์จิ้นสูง เคาะเป้า 50 บ.
28 มี.ค. 2565

ผู้สื่อข่าวรายงานว่าวันนี้ (28 มี.ค. 2565) ราคาหุ้น บริษัท กรุงเทพประกันชีวิต จำกัด (มหาชน) หรือ BLA ณ เวลา 10:39 น. อยู่ที่ระดับ 44.50 บาท เพิ่มขึ้น 2.00 บาท หรือ 4.71% โดยทำจุดสูงสุดที่ 45.50 บาท และทำจุดต่ำสุดที่ 43 บาท ด้วยมูลค่าการซื้อขาย 199.22 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (1 มี.ค.2565) คาดประมาณการกำไรสุทธิปี 2565 อยู่ที่ 4.70 พันล้านบาท เพิ่มขึ้น 15% จากงวดเดียวกันของปีก่อน รับผลบวกจาก Bond yield ทิศทางขาขึ้นทั้งในด้านสำรองประกันภัยที่คาดลดลง และรายได้จากการลงทุนเติบโตจากเม็ดเงินลงทุนใหม่ที่จะได้รับผลตอบแทนสูงขึ้น ปัจจุบันพอร์ทสัดส่วนกว่า 80% อยู่ในตราสารหนี้ และมีแผนเพิ่มสัดส่วนการลงทุนในตลาดหุ้น ต่างประเทศเพิ่มขึ้น ซึ่งบริษัทตั้งเป้า FYP growth ราว 10% จากงวเดียวกันของปีก่อน เน้นปรับแผนการขายสินค้าที่มี Margin สูงอย่างต่อเนื่องและคาดมูลค่าของบริษัทที่เพิ่มขึ้นจากการขายกรมธรรม์เข้ามาใหม่ (Value of New Business) เติบโตได้ ระดับ Double digit และรักษา margin ระดับนี้ได้ แนะนำราคาเป้าหมาย 50 บาท